Kažimír, Peter, podpredseda vlády a minister financií SR (2015-09-30):
Osem tridsať prídem do práce (vyslovené s pobavením), dobre, do Národnej rady. Takže možno to ráno bude riskantnejšie z pohľadu toho, aby sme sa podelili navzájom o tú možnosť, ale sľubujem, že aj keby som mal len povedať jedno slovo, prehovorím aj ráno. Dobre? Aby ste mohli reagovať faktickými poznámkami. Chcem v duchu, viete, že som exekutívec, lebo mi to nejak Pán Boh nadelil na tieto štyri roky, čiže nie som vtiahnutý do úplne tohto prostredia, ale samozrejme, aj ja mám svoje nejaké skúsenosti Aj z pohľadu toho, čo sa mohlo diať v minulosti. Mnohí tu sedíte, ktorí ste oveľa starší matadori a všeličo tu v Národnej rade zažili. Ja som mal taký jeden zážitok, ktorý bol tiež možno nepríjemný, a možno si ho tiež porovnáte, čo sa deje dnes alebo inokedy, bolo schvaľovanie, december 2010, schvaľovanie zákona, v ktorom môj predchodca presadzoval 80-percentné zdanenie emisných kvót v pléne pozmeňovákom. Taký jeden poslanec zo SaS to dostal, bohužiaľ, do rúk a bolo to také nepríjemné pre všetkých, si myslím, že vtedy. Z hľadiska zavedenia 80-percentnej dane, to uznáte, to tiež nebolo nič jednoduché. Teraz ideme smerom dole, hej, čiže z tohto pohľadu je to určite, v každom prípade, či sa zhodneme alebo nezhodneme na takom alebo onakom zozname, to bude mať nejaký pozitívny dopad. Všetci veríme, že to bude mať pozitívny dopad na životnú úroveň ľudí. (Reakcie z pléna.) Áno, pamätám si. Pamätám si, vedieme dialóg s pánom Abrhanom, do záznamu hovorím. Ja by som si dovolil, viete, tá debata sa z hľadiska politického ihriska skoncentrovala naozaj do sadzieb DPH a ja budem chvíľu politický, niekde možno v závere alebo zajtra skôr asi, až mi to takto vyjde, ale tento zákon so sebou nesie aj oveľa, nieže dôležitejšie, ale minimálne tak dôležité veci, ako je sadzba dane z pridanej hodnoty. V tom samotnom tele vládneho návrhu zákona už boli minimálne dve skvelé veci, za ktoré v jednotlivosti podľa mňa bez problémov budete hlasovať. A ukázalo to aj správanie opozičných poslancov na našom gestorskom výbore, a to je reverse charge na stavebníctvo, to znamená, že sa nebude platiť DPH v reťazci DPH a že tým pádom malí hlavne podnikatelia nebudú vystavení rizikám možného nezaplatenia DPH, kde vlastne využívame tú možnosť. Pán poslanec Novotný na to reagoval. Čiže to je nejaký nástroj, ktorý by sme mohli využiť v rámci európskej legislatívy, a je komplementárny k ďalšiemu opatreniu, ktorý sa zase v angličtine volá cash-counting, ale neznamená to nič iné, len že tí, ktorí si vyberú tú možnosť, budú môcť fungovať v systéme, kde zaplatia DPH až po tom, čo im bude faktúra zaplatená. Upozorňujem, aj pre tých, ktorí ako verejnosť, ak to sleduje, je to symetrické. To znamená, tá výhoda, možnosť platiť DPH až po zaplatení je spojená so symetrickou nevýhodou; užívať nadmerný odpočet si takýto podnikateľ môže uplatňovať až v momente, keď ju zaplatí, čo je fér, si myslím. Všetky dobré nápady, ktoré ja proste nemôžem nikomu nič vyčítať z pohľadu ďalších pozmeňovacích návrhov, lebo nie je úplne smrteľníkom známe, ako funguje DPH v európskom priestore. Pripomínam, tí, ktorí mali možnosť sa s tým zoznámiť, skutočne harmonizovaná daň v Európskej únii je daň z pridanej hodnoty, je do veľkej miery harmonizovaná. To znamená, ak si politik v tej alebo onej krajine vymyslí alebo chce aj v dobrej viere niečo presadiť, často to nejde. Napríklad nejde znížiť, nedajú sa dať daň z pridanej hodnoty pre energie do nižšej sadzby. Pre vašu informáciu, členská krajina EÚ môže mať jednu základnú sadzbu, ktorá nemôže byť nižšia ako 15 percent. Potom môže mať dve znížené sadzby, ktorá nemôže byť nižšia ako 5 percent. Môžete sa hýbať medzi 5 a 15 s dvoma zníženými sadzbami. A potom, a to je, samozrejme, ako to všetko býva komplikované, to, čo môžete dať do zníženej sadzby, musí byť na nejakom zozname. Existuje taxatívne vymenovaný zoznam, čo môžte dať do znížených sadzieb DPH. Bohužiaľ, napríklad energie tam nepatria. Aj keď, samozrejme, môžu vás zmýliť, ak si pozriete nejaké porovnačky z iných krajín, že tá-ona krajina, dokonca sme sa dozvedeli, ja som sa naozaj dozvedel o tom, že môže byť v rámci jednej krajiny rôzna sadzba DPH až pri problémoch s Gréckom. Možno evidujete problém, že Tsipras sa zašprajcoval, zacypril sa na probléme, to, že odmietal prijať zvýšenie polovičnej sadzby DPH na ostrovoch, hej. To bol taký nápad kedysi, že by sme chceli pomôcť napríklad našim potenciálnym centrám cestovného ruchu, že by sme im pomohli nižšou sadzbou DPH. No, nám to už nejde. Gréci to majú vyvynimkované z minulosti a ťahá sa s nimi tá výnimka na obdobie, aké si vyrokovali. Nechcem teraz nikomu stúpať po pätách, kto čo vyrokoval, je to dávno za nami a dávno odpustené. My takéto výnimky nemáme a dokonca sme sa ich dodatočne v istom období vzdali. Takže to je o tom systéme z pohľadu toho, čo môžeme do toho dávať a čo môžeme vyberať. Reagujem trošku aj na pozmeňovací návrh pána poslanca Chrena, alebo aj na pána poslanca Novotného, ktorý napríklad navrhoval, aby sme rozšírili možnosti reverse chargeu, to znamená, toho neplatenia DPH v reťazci. My starší si to pamätáme ako daň z obratu dokonca, lebo to je podobný princíp. Tiež to nie je možné, pretože je tam, je jasne vymenovaný zoznam vecí, ktoré môžeme do takého systému pustiť. Minulý rok sme tam pustili vlastne pre obilniny, lebo sme tam jasne identifikovali obrovské daňové úniky. Teraz ideme vlastne s poslednou položkou, ktorá sa volá stavebníctvo, a všetky iné, máte pravdu v tom, že môžete si žiadať aj o iné, ale musíme mať na to dôvody a musíme prejsť notifikačným procesom a dokazovať o tom, že je to vážny... (Prerušenie vystúpenia predsedajúcim.)